Λάκης Χαλκιάς

Ο Λάκης (Μιχάλης) Χαλκιάς (Ιωάννινα, 30 Αυγούστου 1943) είναι Έλληνας τραγουδοποιός, μουσικός και τραγουδιστής. 

Είναι γιος του κλαρινίστα Τάσου Χαλκιά και της Μαρίκας Χαλκιά και προέρχεται από μουσική οικογένεια. Ο ίδιος παίζει πέντε μουσικά όργανα (κιθάρα, μπουζούκι, λαούτο, τζουρά και ούτι), ενώ ασχολείται με το τραγούδι από την ηλικία των επτά ετών.

Ο Χαλκιάς έχει συνεργαστεί κατά καιρούς με τα σπουδαιότερα ονόματα της μουσικής μας σκηνής, όπως μεταξύ άλλων με τους τραγουδιστές Σωτηρία Μπέλλου, Γρηγόρη Μπιθικώτση, Στέλιο Καζαντζίδη, Νίκο Ξυλούρη, Λουκιανό Κηλαηδόνη και τους δημιουργούς Γιάννη Παπαϊωάννου, Βασίλη Τσιτσάνη, Μάρκο Βαμβακάρη, Γιώργο Ζαμπέτα, Γιάννη Μαρκόπουλο, Χρήστο Λεοντή, Χρήστο Νικολόπουλο κ.ά. Κορυφαία στιγμή της σταδιοδρομίας του, αποτέλεσε, η παρουσίαση του έργου του "2.500 Χρόνια Ελληνική Μουσική, από τον Ομηρο μέχρι σήμερα", η οποία πραγματοποιήθηκε στο Ηρώδειο, στις 28 Μαΐου του 2002. 

Πολιτικά, ο Χαλκιάς πρόσκειται στο ΚΚΕ, με το οποίο υπήρξε υποψήφιος βουλευτής στις εθνικές εκλογές του 2007.

Παραπομπές

Πηγές
Η επίσημη ιστοσελίδα του Λάκη Χαλκιά
"Τέχνης Έργα και Πρόσωπα του Αιγάλεω" (έκδοση Δήμος Αιγάλεω, 2006)

Έλληνες τραγουδοποιοί
Μουσική-επέκταση
Έλληνες άνδρες τραγουδιστές